*Projekts*

Jelgavas novada dome

**LĒMUMS**

Jelgavā

2024.gada \_\_.februārī Nr.\_\_

**Par detālplānojuma izstrādes izbeigšanu** **(Mežvidi, Eleja, Elejas pagasts)**

Ar Jelgavas novada domes 2022.gada 5.janvāra lēmumu Nr.15 (protokols Nr.2) “Par detālplānojuma izstrādes uzsākšanu nekustamam īpašumam “Mežvidi”, Elejā, Elejas pagastā” tika nolemts atļaut A. C. uzsākt detālplānojuma izstrādi zemes vienībai ar kadastra apzīmējumu 54480060330 (platība 0,87 ha), kā arī detālplānojuma izstrādei tika apstiprināts darba uzdevums, detālplānojuma izstrādes vadītāja un līguma projekts par detālplānojuma izstrādi un finansēšanas kārtību.

Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 103.punkts nosaka, ka detālplānojuma darba uzdevuma derīguma termiņš ir divi gadi. Ja nav mainījušies faktiskie un tiesiskie apstākļi, uz kuru pamata ir izdots darba uzdevums, pašvaldība var pieņemt lēmumu par darba uzdevuma derīguma termiņa pagarināšanu.

Detālplānojuma projekts Jelgavas novada pašvaldībā (turpmāk – Pašvaldība) izskatīšanai nav iesniegts.

Atbilstoši Pašvaldības rīcībā esošajiem Valsts vienotās datorizētās zemesgrāmatas tiešsaistes datiem konstatēts, ka zemes vienībai ar kadastra apzīmējumu 54480060330 ir mainījies īpašnieks.

No zemes vienības ar kadastra apzīmējumu 54480060330 pašreizējā īpašnieka Pašvaldībā nav saņemts iesniegums ar lūgumu atļaut turpināt detālplānojuma izstrādi un pagarināt darba uzdevuma termiņu, līdz ar to uzsāktā detālplānojuma izstrāde ir atceļama.

Atbilstoši Administratīvā procesa likuma 85.panta otrās daļas 2.punktam adresātam labvēlīgu tiesisku administratīvo aktu var atcelt tad, ja administratīvais akts izdots ar kādu citu nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.

Ņemot vērā minēto, pamatojoties uz Administratīvā procesa likuma 85.panta otrās daļas 2.punktu un Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 103.punktu, Jelgavas novada dome **nolemj**:

1. Atcelt Jelgavas novada domes 2022.gada 5.janvāra lēmumu Nr.15 (protokols Nr.2) “Par detālplānojuma izstrādes uzsākšanu nekustamam īpašumam “Mežvidi”, Elejā, Elejas pagastā” un izbeigt detālplānojuma izstrādi.
2. Uzdot Pašvaldības Centrālās administrācijas Sabiedrisko attiecību nodaļai publicēt paziņojumu par detālplānojuma izstrādes izbeigšanu Pašvaldības tīmekļa vietnē www.jelgavasnovads.lv un Pašvaldības informatīvajā izdevumā “Jelgavas novada ziņas”.
3. Uzdot detālplānojuma izstrādes vadītājai ievietot Teritorijas attīstības plānošanas informācijas sistēmā lēmumu par detālplānojuma izstrādes izbeigšanu un pieņemto lēmumu nosūtīt detālplānojuma ierosinātājam uz elektroniskā pasta adresi.

Saskaņā ar Informācijas atklātības likuma 5.panta otrās daļas 4.punktu, šajā lēmumā norādītie personas dati ir ierobežotas pieejamības informācija.

Administratīvais akts stājas spēkā ar brīdi, kad tas paziņots adresātam. Saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.

Atbilstoši Administratīvā procesa likuma 76.panta otrajai daļai un 188.panta otrajai daļai administratīvo aktu var pārsūdzēt Administratīvajā rajona tiesā viena mēneša laikā no lēmuma spēkā stāšanās dienas.

Domes priekšsēdētājs M.Lasmanis

K.Tumova, 22334212